Srećna nova '49
<s>Srećna nova ’49. je jugoslovenski igrani film snimljen na makedonskom jeziku 1986. godine u režiji Stoleta Popova.</s><s>Radnja je smeštena u NR Makedoniju neposredno nakon rezolucije Informbiroa 1948. godine, te prikazuje kako se razlaz Tita sa Staljinom odrazio na članove jedne porodice, odnosno kako je prouzročio atmosferu straha, paranoja i masovnih hapšenja.</s><s>Srećna Nova '49. je predstavljala jedan od nekoliko filmova tadašnje jugoslovenske kinematografije koji su se počeli baviti tamnim stranama u istoriji komunističke države i tematski je bila slična međunarodno uspešnom filmu Otac na službenom putu.</s><s>Prikazana je na Pulskom festivalu i osvojila Zlatnu arenu, te je postala službeni jugoslovenski kandidat za Oskar za najbolji film na stranom jeziku, ali nije ušla u užu nominaciju.</s>

<s>Kratak sadržaj</s>

<s>Priča o dva brata različitih opredeljenja i sudbina.</s><s>Drama se odvija u atmosferi napetosti i straha, za vreme sukoba KPJ sa staljinizmom, u vreme informbiroa.</s><s>Stariji brat, povratnik iz Rusije, biva nepravedno optužen i uhapšen.</s><s>Mlađeg brata ne zanima politika, ali privlači bratovljeva žena i mafijaško podzemlje kojim uveliko šušte američki dolari.</s><s>Na kraju se ispostavlja da mlada žena pripada sovjetskoj špijunskoj agenturi.</s><s>Pritisnuta grižom savesti što vara lažno optuženog i uhapšenog muža sa njegovim bratom, na pragu nove godine ona bira smrt...</s><s>Mlađi brat beži preko granice.</s>

<s>Uloge</s>

<s>Nagrade 
Film je 1986. godine dobio nagradu za najbolji scenario na Festivalu filmskog scenarija u Vrnjačkoj Banji.</s>

<s>Spoljašnje veze 
 
 Srećna nova ‘49. - filmska banka</s>

<s>Jugoslavenski filmovi
Dramski filmovi</s>

